
ADOT. PRIEDAS VAIKANS 


BERZELIUI 


Neliūdėk, berželi, vienas paliai kelią, 
Mes ateisim kartais tave atlankyt. 

Mes kartu sustosim, daineles dainuosim 
Ir su sniegulėmis eisim paskraidyt. 


Oi neverk, berželi, vargše svyruonėli, 
Ašarų nevarvink, tyliai nelinguok. | 
Su mumis tik dainą, skardžią sutartine 
Ir švelnutį šypsnį Žiemai atiduok. 


Mes ateisim kartais, mes kartu sustosim, 
Mes tau nulipdysim senį iš sniegų... 
Neliūdėk, berželi, vienas paliai kelią, 
Mums kartu bus linksma, linksma ir smagu. 
M. Kuzmickis. 

NEMUNAS 


MERKINĖ 


Nuo Liškiavos už keliolikos ki- 
lometrų yra garsi vietovė — Mer- 
kinė. Cia sraunusis Merkys, iš- 
rausęs plačią ir gilią vagą, atbėga 
pas Nemuną su savo vandenimis, 
kaip dovanomis, ir abu susikabinę 


toliau bėga vienu keliu į Baltijos 


jūrą. 

Merkinė dabar susmukęs mie- 
stelis. Seniau buvo visai kas kita, 
jos praeitis garbingesnė už dau- 
gelį kitų mūsų senovės miestų. 

Merkinė stovi toje vietoje, kur 
skirstosi keliai į Trakus ir į Vilnių. 
Visi mūsų priešai, kurie ėjo į Vil- 
nių ar į Trakus, turėjo pirma pa- 
imti Merkinę. Ir tikrai, kryžiuočiai 
kelis kartus buvo atėję prie Mer- 
kinės ir kelis kartus buvo nuėję 
nuo jos be nieko, bet kelis kartus 
buvo ją paėmę, suguovę ir sude- 
ginę. Stipri buvo Merkinės pilis! 
Tas kalnas, kur stovėjo, toji pilis 
ir dabar yra gražiai išlikęs. Vytau- 
tas Didysis labai brangino Merki- 
nę, dažnai joje lankėsi, pastatė 
bažnyčią, pasitiko čekų pasiunti- 
nius, kurie atvežė jam Čekijos ka- 
rališkąjį vainiką. 

Po Vytauto D. ir Jogailos mir- 
ties kiti Lietuvos didieji kunigaikš- 
čiai ir Lenkijos karaliai taip pat 
dažnai lankėsi Merkinėje. Kai ku- 
rie jų čia praleisdavo ištisą vasa- 
rą, bemedžiodami tankiose giriose. 
Merkinė augo ir turtėjo. Joje buvo 
trys bažnyčios, didelis vienuolynas, 
jezuitų mokykla. 

Zigmantas Augustas pakėlė ją 
į miestų eilę. Dažniausiai čia vie- 
šėdavo Vladislovas IV, kai buvo 
kunigaikščiu ir vėliau, tapęs Lietu- 
vos Lenkijos karaliumi. Jis čia ir 
mirė 1498 m. gegužės mėn. 20 die- 
ną. Jo kūną iš čia nuvežė Kroku- 
von ir palaidojo Vavely, o širdį — 
Vilniuje, katedroje. 


Atėjo Merkinei ir liūdnos va- 
landos. Lietuvos kraštą užplūdo 
atvykę iš užjūrio švedai. Neaplen- 
kė jie ir Merkinės. Jie ją sudegi- 
no, sugriovė, o pasitraukdami iš- 
sprogdino ir pilį. Išliko tik keli 
mūriniai namai, pusiau apardytos 
bažnyčios ir vienuolynas. Nuo to 
laiko Merkinė jau nebeatsigavo: 
nors Lietuvos valdovai ir teikė jos 
gyventojams nemaža lengvatų. 

Senoji Lietuvos valstybė žlugo. 
Kraštą ėmė valdyti rusai. Merkinė, 
kaip ir visas kraštas, merdėjo, iš 
gilaus miego ir susmukimo nesi- 
kėlė. 

Gražių padavinų yra žmonėse 
apie Liškiavą ir Merkinę. Daug jų 
surašė Vincas Krėvė į knygą „Dzu- 
kų poringės“. Iš tos knygos mes 
duosime ir jiems, mūsų mažieji 
skaitytojai, vieną kitą pasakojimą. 

„Iš Liškiavos piliakalnio po že- 
me eina urvas net Merkinėn, tokis 
platus, jog juo galima ketvertu 
arklių važiuoti. Seniau tas urvas 
buvo matyti po bokštu, kurio griu- 
vėsiai ir dabar tebėra. 

„Vieną sykį vaikai, bežaisdami, 
įlindo ten ir nuėjo ir nebeišėjo 
atgalio, nes paklydo. Bežaisdami 
užkurio, į kurį galą eiti, ir, vieton 
atgalio grįžti, nuėjo į Merkinę. Tik 
trečią dieną išgirdo žmonės, kad 
kažkas verkia po Merkinės bažny- 
čia, kur dideli rūsiai yra. Atidaro— 
ogi vaikai vos gyvi. Jie visa papa- 
sakojo, kaip tatai atsitiko. 

„Seniau Merkinė buvo didelis 
miestas, jame buvo daugel gražių 
namų ir palocių: Buvo ir karaliaus 
palocius, toje vietoje, kur daba/ 
valsčiaus, o seniau Kalinskio na“ 
mai stovėjo. Kitas palocius buvo 
ant piliakalnio. Tuos palocius yra 


-pastačiusi dar kažkokia karalienė 


Bona. Taip bent žmonės kalba. 

„Tais metais mėgdavo Merki- 
mėn važinėti karaliai. Jie čia ilgai 
gyvendavo, medžiodavo aplinkinė- 
se giriose, Tuomet Merkinę siautė 
didžiausi miškai. 

„Vienas tų karalių net ir mirė 
Merkinėj. Jis, bemedžiodamas anoj 
Merkio pusėj, pamatė didelį zubrį, 
kurį ilgai vijosi, pagaliau nušovė. 


VaATR PAE EG S 


ŽD 


Merkinėj. Mirdamas jis liepė save 
išnešti miesto aikštėn, sakydamas: 
„Tepamato žmonės, kad karalius 
tokis pat žmogus, kaip ir kiti. Ir 
miršta jis taip pat, kaip ir visi kiti“. 
Miesto aikštėj jis ir mirė. Kur jis 
palaidotas, seni žmonės nebeat- 
mena. : 


Tokia tai Merkinė buvo seno- 


„Bemedžiodamas tasai karalius vėje... Bet mes plaukime toliau, 
peršalo, nuvargo, susirgo ir mirė į Alytų. V. B. 
—i1-T—— 


Latvijos lietuviuko laiškas 


Brangūs broliukai ir sesutės 


„Varpelio“ 


Rašau jums laišką iš Lat- 
vijos sostinės Rygos. Noriu 
jums papasakoti apie mūsų 
gyvenimą. Jus pažįstu iš „Var- 
pelio“ ir „Aušrelės“, kuriuos 
ir aš skaitau. 

Esu 11 metų, lankau mies- 
to lietuvių pradžios mokyklą. 


Tokių yra Rygoje trys. Mūsų 
mokytojai lietuviai, mes mo- 
komės ir meldžiamės lietu- 
Viškai. 


Vakar Rygoje buvo didelė 
šventė. Visas miestas buvo pa- 
sipuošęs Latvijos ir Lietuvos 
vėliavomis. Latvijos vėliava yra 
raudona, balta ir raudona, Lie- 
tuvos— geltona, žalia, raudona. 
Pamokų mokykloje nebuvo. Iš 
ryto visi su mokytojais ėjome 
į Sopulingos Dievo Motinos 
bažnyčią prie Dauguvos upės, 


netoli Latvijos prezidento pi- 


lies. Ten radome kitų mokyklų 
ir lietuvių gimnazijos mokinių. 


pat 


skaitytojai! 

Bažnyčia buvo pilħa žmonių. 
Buvo mišios už Lietuvą. Ku- 
nigas pasakė gražų pamokslą 


apie Lietuvą. Ir mes už ją mel- 


dėmės. 

Iš bažnyčios grįžome atgal 
i mokyklą, klausėme mokyklos 
vedėjo pasakojimų apie Lie- 
tuvą. 

Vakare buvo didelės iškil- 
mės salėje, bet mažiesiems 
ten nebuvo vietos. Mes užsu- 
kome radiją ir klausėme lie- 
tuviškų dainų iš Rygos IMS 
Kauno. 

Jei ponas redaktorius leis, 
aš jums dažniau parašysiu. 

Gediminas V. 
Rygoje, 1939 m. vasario 17 d. 

Red. prierašas. Labai mums 
bus : malonu,: jei mums rašinėsi. 
„Varpelio“ skaitytojai, manome, taip 
„bus -patenkinti, nes nemaža 
žinių turės iš jūsų gyvenimo. Ra- 


"šyk, Gediminėli! 

Lapė ir 


Išėjo ūkininkas  pamiškėn, 
iškasė gilią duobę ir pridengė 
ją plonučiais stagarais bei sau- 
sais lapais.“ 

— Gal kas ir įkris į mano 
duobę, galvoja ūkininkas, ei- 
damas namo. 

Bėgo pamiške laputė, ūki- 
ninko duobės nepastebėjo ir 
pateko jon. Skrido gandras, 
neatsargiai nutūpė ant tų sta- 
garų, ir taip pat įkrito duo- 
bėn pas laputę. 

Bėda visus jungia, tuomet 
vienas antram jokių spąstų 
nespendžia. Taip buvo ir šį 
kartą. Laputė ne tik nepuolė 
gandro, bet dar su juo drau- 
giškai isikalbėjo. Kai jau vie- 
nas antro nelaimės priežastis 
sužinojo, kiekvienas pradėjo 
galvoti, kaip iš šios bėdos iš- 
sigelbėti. 

Gandras atsistojo ant vie- 
nos kojos, duobės viduryje, o 
laputė aplinkui vis zuja ir 
zuja. 

— Aš turiu tik vieną gud- 
rybe, — kai kada prataria 
gandrelis ir vėl stovi paspau- 
dęs vieną koją prie krūtinės. 


* 

gandras 


— O aš turiu šimtą gud- 
rybių, — skubiai kalba laputė 
ir vis bėga ir vis bėga duo- | 
bės pasieniu. 

Atėjo ūkininkas, pradengė 
duobę, žiūri: laputė zuja ap- | 
link gulintį gandrelį. Ilipo jis 
duobėn su pagaliu ir sako: | 

— Tai tu, begėde, toki | 
gražų paukštelį pasmaugei? | 
Palauk, aš tau už jį atlyginsiu- 

Pasilenkė ūkininkas prie 
gandro, paėmė ji į ranką. 

— Dar ir šiltas, —sako jis- 

Ir didesnis apmaudas pa- 
ėmė ūkininką. Padėjo jis gand- 
rą iškėlęs prie duobės pa- 
kraščio ir pagaliu užsimojo 
ant lapės. Tik terkšt laputei 
per pakaušį, laputė keberiokšt 
ir guli negyva. 

O gandras tuo tarpu Iš- 
skleidė sparnus, pora kartų 
šokterėjo ir pakilo. Kildamas 
sako: 

— Aš turėjau tik viena 
gudrybę ir išsigelbėjau, o lapė 
turi jų šimtą ir pražuvo. 

Tik dabar ūkininkas su- 
prato, kad jį gandrelis skau- 
džiai prigavo. 


< 


Krinta, byra žvaigždutėlės, 
Baltos gražios sniegulėlės 
Ant juodos plikos žemelės 
Ir puikios žalios pievelės. 


Zervynų Petrelis. 

Miesto vaikai lietingą- dieną. 


Ožys ir lapė 


Bėgo per laukus lapė, i 


varnas užsižiopsojo ir įkrito 
šulinin. Šulinyje vandens ne- 
daug buvo, prigerti negalima, 
bet ir iššokti neimanoma. Sto- 
vi lapė, prisiglaudusi prie ren- 
tinio, ir galvoja, kaip galima 
būtų išsigelbėti. 

Eina laukais ožys. Eina jis 
rimtai, galva mosikuoja, kar- 
tais sumekena. Priėjo jis prie 
šulinio. Žvilgterėjo šulinio gi- 
lumon ir pamatė ten lapę be- 
tūnančią. O laputė, išgirdusi 
Ožio mekėnimą, snukiu prie 
Vandens pripuolė, lakti pradėjo. 

— O ko tu, kūmute, šuli- 
nin įlipai? - klausia ožys. 

— Ten viršuje karšta, troš- 
ku, tai aš pasiieškojau pavėsio. 
— O ką tu ten veiki? 

— Vandenėlį laku. 

— O ar geras? ar šaltas? 


= — Oi gardus! O koks 
šaltas! 

Ožį jau seniai troškulys 
marino. 


— Pasitrauk į šalį, ir aš pas 
tave įšoksiu!-—-suriko ožys. 

— Šok, kūmuti, šok, ba- 
landėli! Bus vietos ir tau pa- 
kankamai. . 

Ir šoko ožys, vos lapės ne- 
nudobė. 

— Ot kvailys, -- sako la- 
pė: — ir įšokti nemoka, visą 
mane aptaškė... Na, lik sveikas. 

Striktelėjo lapė ožiui ant 
kupros, nuo kupros ant ragų 
ir iš šulinio iššoko. Tiek ją 
ožys ir tematė. 

Ožys dvi dienas išbuvo šu 
linyje. Žmonės kažkaip jį už- 
tiko ir už ragų ištraukė, dar 
rykšte per šoną supliekė. 

“Ar aš vilką mačiau! | 


Įvairių pasakojimų girdėjau apie 


vilkus, bet pats jų iki vakar va- 
~ būti namie. 


karo dar nebuvau mates. 
Tuoj po pietų mama kreipės 
J Manė: os + 
— Manau, kad tu jau esi dide- 


lis vyras ir galėsi nuvažiuoti pas“ 


tetą Agote į Šaltekšnę? Sekma- 


dienį ji man sakė, kad paskerdė“ 


paršą ir žadėjo „atiduoti - mums 


skolą — lašinius. Kelią rasi, o bi- 
jot, tur būt, nebijosi pro „mišką 
važiuoti? KN 5 
Aš pakračiau galvą. 
— Tai skubėk! 


Išėjęs kieman, jau radau arklį 
pakinkytą. Kaip aš džiaugiausi ir 
kaip išdidžiai sėdau į rogutes! Aš 
jau didelis, pats vienas važiuoju, 
ir dar su reikalais, pas tetą, kuri 
gyvena už penkių kilometrų nuo 
mūsų sodžiaus. Kelią gerai žino- 
jau, nes su tėveliu vasarą dažnai 


"važiavome pas ją rugių piauti ir 


pievą šienauti. Prieš miestelį stip- 
riau suspaudžiau vadeles, botagą 
iškėliau rankoje ir kaklą ištiesęs 
vis raginau Širmį storu balsu: „Nu, 
nu, Širmi, greičiau!“ Taip norėjosi 
nors vieną draugą sutikti einant 
miestelin: 
važiuojant, tai pavydės! Tačiau 
pravažiavau nieko nesutikęs. Bet 
raminaus: atgal važiuodamas tik- 
rai kurį pavėžėsiu. 


Pas tetą ilgai neužtrukau. Ji 
lašinius įsuko skepeton ir padėjo 
rogutėsna po šienu. 

— Žiūrėk, kad nepamestum va- 
žiuodamas! Atsisveikinęs paragi- 
nau Širmį ir greitai išlėkėm pro 
vartus. Jau artinosi vakaras, rei- 
kėjo užvažiuoti dar paštan ir pa- 
imti laikraščius. Gal ir neužsuk- 
čiau ten, bet man labai rūpėjo 
„Varpelis“. Privažiavęs miestelį, 
pamiršau apie draugus, apie bo- 


tepamato mane vieną * 


tago  iškėlimą. Norėjos ' greičiau 


gauti laikraščius ir prieš sutemą 
Kaip tyčia radau ke- 
letą žmonių viduje. Vienas jų siun- 
tė pinigus iždinėn ir ilgai rausėsi 
po. kišenes, kol surado reikiamą 
sumą. Viršininkas net subarė žmo- 


gelį, kad iš anksto“ neparuošė pi- 
‘nigy ir gaišina savo. ir kitų laiką. 


Ir aš. pritariau mintyse viršininkui, 


nes tuo metu pagalvojau apie sa- 


vo kelionę per mišką. Net šiurpas 
sukrėtė! O žmonių vis nemažėja. 


„Atėjo dar keletas: naujų, su jais ir 


vienas berniukas, už mane gal 
porą ar trejetą metų vyresnis. 
Kiekvienas pradėjo spraustis prie- 
kin, o berniukas, lyg pasididžiuo- 


damas, atsistojo pastūmęs prieš 
mane. 

— Ne, šį kartą aš neapsilei- 
siu, — pagalvojau ir garsiai ta 
riau: 


-— Gal garįžtum užpakaliu, nes 
aš anksčiau laukiu. 

Šis nuraudo, išgirdęs mano pa- 
stabą. Mudu truputį pasiginčijome, 
net vyresnieji įsikišo į mūsų „paš- 
nekesį“. Viršininkas paklausė, ko- 
dėl kilo triukšmas. Arčiau stovįs 
paaiškino: 

— Cia vienas berniukas jau 
senai laukia eilėje, o pusbernis, 
daug vėliau atėjęs, prieš jį atsi- 
stojo. Jiedu ir susiginčijo. 

— Leiskite jį arčiau prie lan- 
gelio, — pasakė viršininkas. 

Aš priėjau. 

— Na, iš kur esi? — paklausė 
jis manęs. Pasakiau. Jis man įteikė 
viso sodžiaus laikraščius ir vieno 
kaimyno laišką ir pajuokavo: 

— Skubėk, dar vilkas 
pastos! sp 

Susirinkusieji taip pat juokėsi, 
o aš padėkojęs ir atsisveikinęs 
išskubėjau pro duris. 


kelią 

Buvo jau tamsi pilkuma. Šir- 
mis pats skubėjo, svaidydamas 
į mane sniego gniūžtes iš po kojų. 

Darėsi vis tamsiau ir tamsiau, 
net keletą žvaigždžių jau įžiūrėjau 
danguje. O tas miškas vis man 
stovėjo akyse. Iš tolo mačiau jį 
juoduojantį. Atidžiau ėmiau žiūrėti 
į visas puses: kiekviena eglelė, 


kiekvienas krūmokšnis judėjo, lig ` 


gyvas būtų. Visi jie vilkais buvo. 


Įvažiavau miškan. Ir Širmis, lig 
jausdamas "mano baimę, karpė 
ausimis ir žvalgėsi. Staiga šokte- 
lėjo į šalį, kad aš vos iš rogių 
neišvirtau. Kas gi atsitiko? Prie- 
kyje pamačiau riedantį didelį ka- 
muolį. Dingo visas mano vyrišku- 

ant galvos, — plaukai ją kėlė. Vi- 
sas drebėjau. Aš mačiau, kaip vil- 
kas šokinėjo prie Širmio galvos 
ir stengėsi sugriebti už kaklo. Šir- 
mis laikė žemai nuleidęs galvą ir 
smarkiai metė kojas prieš save. 
O bėgo, o bėgo, kaip vėjas! Ma- 
nin grįžo ramumas: jaučiau, kad 
vilkas, 'neįveikęs Širmio, norės 
mane iš rogių išvilkti. Ir neapsiri- 
kau. Truputį atsiliko ir derinosi... 

Aš sviedžiau iš rogių gabalą la- 
šinių ir riktelėjau: „Širmil“ 

Abu su Sirmiu nemaža baimės 
turėjome, nes tėtis, man išlipus iš 
rogių, paklausė: 

— Ar ko neišsigandot kelyje? 

Širmis buvo šlapias, aš išblyš- 


mas, galvoje sukėsi viena baugi kęs jėjau pirkion. 
Mintis: vilkas! Kepurė nesilaikė Miglė. 
olojoj<>| 


KAREIVĖLIS 


Ankstųjį rytelį 
Saulutė tekėjo, 
Jaunas bernužėlis 
| karužę ėjo. 


Ankstųjį rytelį 
Orkestrėlis grojo, 
Jaunas kareivėlis 
Pulkelin įstojo. 


Vėlų vakarėlį 
Saulutė riedėjo, 
Jaunas kareivėlis 
Kraujuose gulėjo. 


Jaunas kareivėlis: 

Ant žemės gulėjo 

Ir liūdnom akėlėm 
“I dangų žiūrėjo. 


Ėjo balsas, ėjo 

Į dangaus mėlynę: 
Jaunas kareivėlis 
Žuvo už tėvynę. 


Nakties tamsumoje 
Žvaigždutės mirgėjo, 
Jauną kareivėlį 

Į karstą įdėjo. 


Nakties tamsumoje 
Angelai giedojo, 
Jauną kareivėlį 
Čia pat palaidojo. 


IWlsėkis, didvyri, 

"Šioj brangioj žemelėj, 
Tau skirta nuo Dievo 
Jau tokia dalelė. | 


` Zervynų Petrelis. 

BE ŽIEDELIŲ 


Be pavasario žiedelių 
Liūdna, nesmagu. 

Tiktai šaltas šiurkštus vėjas 
Daužos už langų. 


Adaryčiau plačiai langą, 

Dar plačiau duris: 

Gal pagaučiau aš drugelį, —- 
Nepabėgtų jis. 


Aš kalbėsiu poterėlius, 

Aš melsiuos karštai: 
Išklausys manęs Dievulis, — 
Grįš margi žiedai. 


Paulius Drevinis 


HERH 


TRYS ŽIRGAI 


Pasaka. 


Tuomet 
jūrų van- 
ir galinga 


Buvo tai labai senai. 
toli, vakarų krašte, už 
denynų, buvo didelė 
valstybė, kurią valdė labai geras, 
išmintingas ir turtingas karalius. 
Be tiesioginių karališkų pareigų, 
jis labai mėgo ūkj ir be galo juo 
domėjosi. Tas karalius turėjo daug 
dvarų su didžiausiais laukų ir pievų 
plotais. Vasaros metu karaliaus 
laukuose siūbavo gražiausi javai, 
o pievose žolė iki juostos žėlė. 
I rudenį, kaip grybai po lietaus, 
karaliaus laukuose ir pievose dyg- 
davo vienas prie kito didžiausi 
javų ir šieno kūgiai. Buvo jų ne 
šimtai, bet tūkstančiai. Ir taip lai- 
mingai ūkininkavo tas karalius ke- 
liasdešimt metų. 

Vienais metais karalius, betik- 
rindamas sukrautus javų ir šieno 
kūgius, pastebėjo, kad trūksta ke- 
liolikos kūgių šieno. Sau netikėda- 
mas, jis iš eilės kelias dienas tikrino 
šieno kūgius ir nustatė, kad jam 
kiekvieną naktį dingsta be ženklo 
trys kūgiai šieno. Ką karalius tik 
darė, kokias sargybas statė, bet va- 
gių ne tik kad nesugavo, dargi jų 


niekuomet niekas nė nematė. 

Ilgai jis galvojo su savo minis- 
trais, kaip jam vagys susekti ir, 
pagaliau, nutarė paskelbti visoje 
savo karalystėje, kad vagius su- 
gavusiam atiduosiąs vieną iš savo 
trijų dukterų. 

Il. 

Nepertoli nuo karaliaus dvaro 

gyveno ūkininkas su trimis sūnu- 


mis. Du jo sūnų buvo nieko vai- 
kinai, bet jauniausį visi laikė už 
didelį žioplį. 


Apie karaliaus skelbimą suži- 
nojo ir to ūkininko sūnūs. Atėjo 
vyresnysis sūnus, pas tėvąir sako: 

— Aš, tėveli, noriu eiti sau- 
goti karališkąjį šieną. Tikiuos, kad 
man pasiseks vagius sugauti. 


Tėvas nesipriešino. Motina pri- - 


kepė pyragų, privirė lašinių, visa 
sudėjo krepšelin ir užvožusi įdavė 
sūnui. Vakaro sulaukęs, sūnus išėjo 
į karališkąją pievą. Pievoje jis apsi- 
dairė, surado aukščiausį kūgį ir 
prie jo atsisėdo. Netrukus atsivožė 
krepšelį ir jau rengėsi vakarie- 
niauti. Tik spėjo jis atsivožti krep- 
šelį, prie jo atbėgo mažas drieže- 

lis, kuris pribėgęs prabilo gailiu 
balsu; 

— Duok, vyruti, ir man nors 
mažą gabalėlį! š labai alkanas, 
jau trečia diena kaip nieko nera- 
gavau. 

Vaikinas ne tik kad nedavė, bet 
dar sušuko rūsčių balsu: 

— Šalin tu, gyvačių veisle! Ne 
tau aš čia atsinešiau pyragą! 

Jau siekė lazdos, kad su ja 
trenkti drieželį. Drieželis nelaukė, 
kol jis tvos su lazda, ūmai nu- 
mirksėjo, bebėgdamas suspėjo iš- 
tarti: 

— Gaila tau buvo alkanam vie- 
no trupiniuko, nepasiseks tau tavo 
sumanymai. 

Drieželis pranyko. Vaikinas, pa- 
valges vakarienės, nepasakęs Die- 
vui nė ačiū, užvožė krepšelį ir, kad 
galėtų geriau visą lanką pamatyti, 
užlipo ant kūgio. Užlipęs atsisėdo 
ir netrukus užmigo. Kuomet jis 
pabudo, jau saulė buvo užtekėjusi. 
Apsidairė: kūgio, ant kurio jis bu- 
vo užlipęs, nebeliko nė ženklo, ap- 
link buvo arklių pėdos, jų mėšlo 
krūvos; nebuvo dar dviejų kūgių 
šieno. Sugrįžo mūs didvyris namo 
nieko nepešęs. 

Antrą naktį 


išėjo antras ūkinin- 


ko sūnus. Ir jį motina taip pat 
gražiai išleido, bet ir su juo tas 
pat atsitiko, kas buvo atsitikę su 
vyriausiuoju. 
HI. 

Trečios dienos pavakarj jau- 
niausias sūnus, priėjęs prie tėvo, 
sako: 


— Tėveli, leisk mane šią naktį 
karaliaus šieno saugoti. Tikiuos, 
kad aš būsiu laimingesnis. 

— Gana tu, vaikeli, — sako 
tėvas. — Jei vyresnieji vagių ne- 
sugavo, tai tu nė nesvajok juos 
ir pamatyti. 

Pirmą kartą gyvenime nepa- 

klausė tėvelio jauniausias sūnėlis: 
temstant užėjo kamaron, atsilaužė 
duonos plutą ir išėjo į karaliaus 
dvarą. Atėjęs ir sako: 

— Einu į lanką šieno saugoti, 
bet prieš tai noriu pamatyti ka- 
ralaites ir įsitikinti, ar jaunos jos, 
ar gražios jos, ar verta dėl jų tokį 
sunkų vargą vargti. 

Karaliaus dvariškiai, pamatę 
tokį keistą svečią, ko neplyšo juo- 
ku. Ilgai prašomi, jie vis dėlto 
pranešė apie jį karalaitėms. Kara- 
laitės taip pat susidomėjo keistuo- 
liu ir tuojau išėjo virtuvėn. Vaiki- 
nas atydžiai jas apžiūrėjo, apžiū- 
rėjęs ir sako: 

— Visos jaunos, visos gražios, 
bet jauniausioji man labiausiai pa- 
tinka. 

Iškiūtino vaikinas iš karaliaus 
dvaro. Atėjęs. į lanką, apžiūrėjo ją 
visą, surado aukščiausiąjį kūgį. ir 
prio jo prisėdo atsineštos plutos 
pagraužti. Tik spėjo jis pridėti ją 
prie lūpų, kaip atbėgęs drieželis 
prašo: 

- Duok, vyruti, ir man nors 
mažą trupinėlį. Jau trečia diena 
nieko neragavau. 

— Daug neturiu, bet ką turiu» 
pasidalinsiu, — atsakė vaikinas: 
lauždamas plutos gabalėlį drie- 
želiui. 

Drieželis greitai sukramtė at- 
kištą jam plutos gabalėlį, sukram- 
tęs sako: 

— Nesigailėjai tu man pasku- 
tinio kąsnio, tai ir aš tau atsily- 
ginsiu. Tik tu manes klausyk -ir 
visa daryk, ką aš tau pasakysiu. 

Nusišypsojo vaikinas, žiūrėda- 
mas į mažą gyvulėlį, bet pasiža- 
dėjo paklausyti. 

— Tu dabar nieko nedaryk, — 
sakė toliau jam drieželis, — lipk 
ant kūgio ir miegok. Kai bus tin- 
kamas laikas, aš tave pažadinsiu. 
Atbėgs čia trys žirgai, tai tu ne- 

žiopsok, kibk vienam į karčius ir 
šok ant nugaros, — tuomet viskas 
bus gėrai. 

IV. 


Pabėgo drieželis. Vaikinas už- 
lipo ant kūgio ir greitai užmigo. 
Štai junta jis per miegą, kad kaž- 
kas jam veidą braižo. Pravėrė akis 
ir pamatė tą patį drieželį, kuriam 
buvo davęs plutos gabalėlį pa- 
graužti. Jis geriau prakrapštė akis, 
apsidairė ir pamatė iš padangių 
nusileidžiančius tris šviesius Žir- 
gus. Nusileido jie kaip tik prie to 
kūgio, kur buvo vaikinas, ir pra- 
dėjo šieną ėsti. Vaikinas, nieko 
nelaukdamas, nuo kūgio strykt, 
vieną žirgą už karčių čiupt, ant 
nugaros šast, lyg vanagas įkibo. 
Pabaidyti žirgai, pašokę aukštyn, 
kaip vėjas, pradėjo kilti. Kilo vis 

besų. O vaikinas įkibęs vis lai- 
kosi. Pailso jo žirgas, pasuko į jį 
galvą ir sako: 

— Zmogau, 
blogai. i 

— Nunešk mane ten, iš kur 
atnešei, — ramiai atsakė vaikinas. 

Staiga žirgas pradėjo leistis 
žemyn ir vaikinas nė nepastebėjo, 
kaip prie to pat kūgio visi keturi 
atsirado. 


lipk žemyn, bus 


— Tu mus pergalėjai, — tarė 
tas žirgas, ant kurio laikėsi įkibęs 
vaikinas. — todėl mes tau tarnau- 


sime. Štai duodame tau kiekvie- 
nas po kamanas: sidabrines, auk- 
sines ir deimantines. Kai tu norėsi 
pajodinėti, tai pakratyk tik vienas 
iš šių kamanų. Kurias tu kratysi, 
tas žirgas ir pribus su drabužiais, 
kokių nė karalius neturi. Prižada- 
me, beje, daugiau lankon nesilan- 


aukščiau ir aukščiau, lig pat de- kyti ir, šieno nevogti. Lik sveikas! 


(b. d.). 


KATINĖLIUI 


Tinginiauti tu panūdai! 
Tai blogai, pilkasis! 

Kas darbuotis tik nustoja, 
Pas tą alkis rasis. 


„ Tik žiūrėk, kiekvienas dirba, 
Ž. Ką pajėgti gali. 
: Tam ir žemėj mums gyventi 
: Leido Visagalis. 


Aš tau duočiau ir mėselės, 
lr pienelio lakti, 
Jei nesnaustumei ant 


Kai tave matau, katyte, 


Man net. pikta daros: 
Tu miegi, o pelės šoka 
Po spintas kamaroj. iu 


krosnies 
Visą ilgą. naktį. 
Paulius Legas 


— T e 

ILGU g 


Oi ilgu man, ilgu 
Be brangaus tėvelio, 
Be aukso saulutės, — 
Be senos motutės. 

Oi ilgu man, ilgu 

Be mylimo brolio, 
Be aukso žvaigždelių, — ` 
Be jaunų seselių. 


V. Skiaustis. 


Einam paledžiaut 


Toks gražus rytas. Vasario sau- 
lė švelniai sklaidė raudonus rytų 
pakraštyje dėbesėlius, lengvai ri- 
tasi į viršų ir šypsosi kaip jauna- 
martė, laimingai ištekėjusi. Laukus 
nuplikino šilti vakarų vėjai. Van- 
duo čiurškė, klinkeno visomis paš- 
laitėmis, nėrė galvotrūkčiais žemes- 
nėsna vietosna. Visi jų keliai ir 
takeliai vedė į Nerį, į Nemuną. 
Nuo gaidžiagysčio prasidėjo paša- 
lai. Kur tiktai buvo kokia balutė, 
tuojau prisiklojo ledo sluoksniu, 
suskrebo, sučežo. Taip smagu to- 
kiais pašalais išbėgti į kiemą ir 
klumpsėti po gruodą. Visur skam- 
ba, žvanga, kaukši. Taip miela ta- 
da laukuos, iš kur matai plačias 
apylinkes. Pilkšvų dūmų juostos 
stiebiasi iš mažų trobelių stačiai 
į dangų. Sakytum, Aukščiausis pri- 
ima vargių žmonelių auką ir lai- 
mina ją. Girdi tada, kaip daugely 
sodybų traukia savo rytines gies- 
mes išleisti iš pakrosnių gaidžiai, 
kaip kudakuoja, pirmosios padėju- 
sios kiaušinį, vištos. Tolimuose ber- 
žynuose ulia tetervinai, buria greit 
ateisiantį pavasarį. 

I vidudienį dangus niaukiasi, 
artėja prie žemės, lyg visiškai no- 
rėdamas su ja susilieti. Junti tada, 
kad įšilęs oras taip maloniai kve- 
pia. Tame kvapsny justi: ir žemė, 
ir medžiai, ir vėlai kūrenamų kros- 
nių dūmai. 


Pavakarėm vėl dangus giedrė- 
jo vėl palangėse šala nuo stogų 
prilašėjusio vandens valkos. Stogų 
pakraščiais ilgėjo, tiso ledo lazdos, 
lyg žemę norėdamos subadyti. 

— Geras laikas, dabar kaip tik 


nerši paledinės lydekos, — kalbėjo 


per vakarienę Jurgis Laurėnas. 

Du Laurėniukai: Simukas ir 
Vincukas, maigė viens kitam už 
rankos, tuo būdu susikalbėdami, 
kad rytoj tikrai eis paledžiaut. 

Jau iš vakaro susieškojo kirvį 
ir samtelį, pasidėjo po kūjį, kuriais 
sausomis vasaromis molynė se grub- 
tus muša, ir laukė rytojaus. 

Visą naktį šalo. Danguje žverb- 
lė žvaigždės. Mirkčiojo lyg tolimos 
ugnelės, lyg nukristi norėdamos. 
Vienur kitur tysterdavo per dangų 
rausva auksinė juosta, ir vėl toji 
pati tamsi mėlynuma, žvaigždėmis 
sagstyta, saugojo nakties tylą ir 
ramų žmonių poilsį. | 

Vėl rytas. Abudu vaikai ima 
savo įrankius ir saulėteky dunda 
paežerėn. Nusileidžia nuo staigaus 
kalnelio, perkaukši per užšalusį 
mažą upeliūkštį, vėl keliasi į kal- 
nelj, vingiuotu takeliu skuba pa- 
miške, pievomis peršoka per pla- 
toką griovį ir tykodami eina prie 
ežero. Ledas, kuriuo vanduo prisi- 
dengęs, dvejopas. Vienas pabalęs, 
sumišęs su sniegu ir purvais, iš- 
šliūžėtas, išvažinėtas — tai sena- 


/ 


124 


ledis. Kitas žėrjs, kaip stiklas, 
lygus, melsvai šviesus, permato- 
mas — tai naujaledis, vos tiktai 
vakar susigrindęs, bet pakankamai 
tvirtas, kad žmogų galėtų išlaikyti. 

Vaikai uždusę, užsikvėpavę su- 
sustoja prie ežero. Kurį laiką žiūri 
įledą.Pamėgina kūjais. Sunkiai pra- 
mušamas. Skamba puikiai. Leidžia- 
si abudu pačiužinėdami, vienas 
greta kito per ledą. 

— Labai nekaukšėk, — sudrau- 
džia Vincukas Simuką, — visus ly- 


dekaičius nubaidysi. 
— Kad mano klumpės tokios 
sunkios, nebegaliu pakelti, — teisi- 


„nasi anas. 

— Kelti ir nereikia, pačiuožda- 
mas pačiuoždamas... 

— Ai, va, koks didelis! 

— Tsss... 

— Bum! — kimiai suduoda kū- 
jis ledan. 

— Takšt!.. — atsiliepia arti- 
muose ir tolimesniuose miškuose. 

— Virba, virba; dabok, kaip 
virba! — šaukia Simukas. 

— Greičiau eketę, — nerimsta 
Vincukas, — Tu su samčiuku būk 
pasiruošęs gauti. Kaip tik prakir- 
siu — tuoj. Gali atgyti ir nubėgti. 
| — Cink, čink, čink — kirvis ta- 

šo ledą, mėtydamas šalysna išba- 
Jusius gabalėlius. 
= Simukäs jau laiko paruoštą 
samtį. Tuoj gaus, tik laukia, kada 
eketėlė bus pakankamai didelė. 
makšt, — kiša ir ištraukia. 

Lydeka suvirba kiek ir vėl nu- 
liepsta. 

— Gerai kliuta! Kad šitaip vi- 
suomet. Dar niekis. Pažiūrėsime,— 
kalba Vincukas, dėdamas peilio 
ilgumo lydekaitį į krepšelį, kurį 
turi per dešinį petį pakabintą. 

Vaikai paukši kas penketas, kas 
dešimts minučių. Ir vis netuščiom. 
Pagaliau, prailgsta jiems laikas. 
Kojose ir pusiaujį junta neišreiš- 
kiamą nuovargį. Metas būtų jau ir 
namo eiti. O čia dar vienas lyde- 
kaitis... dar vienas.. Tokie slidūs 
ir tokie šilti... 

— Kaip jie dabar po ledu šilti, tai 
aš visai nebesuprantu, — kalba Si- 
mukas Vincukui, imdamas į ranką 
lydeką. 

— Laikyk, 
murdosi. 

— Ai! ai! Kad tave kur! 

Iškrito, — iškaito Simukas. 

Vaikai dar kurį laiką kaukšėjo 
ant ledo. Pritampė gerą puskrepši 
gražių lydekaičių. Tik girdi tėvo 
šauksmą: 

— Vaikai! Namo! 

— Einam! 

— Tuojau! 

Paliko ežerą ir nulapeno namo. 

Tėvas juos patikęs gyrė už tie- 
ką pagautų žuvų, sakė, gerais žmo- 
nėmis ir darbininkais užaugsią. 

— Kokios čia žuvys, —skundėsi 
Vincukas. Pačią geriausią Simukas 
paleido. 

— Niekai—kitą syk nepaleisite. 


laikyk, matai, kaip 


r. 


o o 


Žiemos vėjas 


Staugia vėjas per miškus, 
Neša sniegą į laukus, 
Stato aukštus kalnelius, 
Laužo girių medelius. 


Zervynų Petrelis 

JACKUS IR SARGIUKAS 


Jackus ryžos išmokyti Kai sušuks tiktai berniokas, 

Savo mylimą šunytį Tuoj Sargiuks klusniai ir šoka — 
Įvairiausių išdaigų. Tęsės tat gana ilgai. 

Štai pirmiausia jisai ima Pagaliau, įgriso Sargiui 

Sargį mokyti šokimų Tie pratimai. Jis nuvargęs 

Per lazdelę. „Op! viens, du!“ Virst, tik dūsauja sunkiai. 


Lil 


Ir štai kartą, vaikai mieli, = „Gyvulėliai daug mums gero, — 
Jackus gavo laikraštėlį, Skaito jis toliau, — juk daro — 
Skaito smalsiai. Žiūri jis Jie globot, mylėt reikią...“ 
Vienam lape, tarp ko kita Nuo šiol retkarčiais Sargelis. 
Stambiom raidėm parašyta: Palaikydavo lazdelę, 
„Nekankinkit gyvulių!“ O jis šokdavo per ją. 

Užgavėnės 


Asmenys: tėvas motina, jų 
duktė Aldutė (4—6 metų), jų sū- 
nūs Kęstukas ir Algirdukas; senutė; 
Stasiukas, Onytė, Vydutė, čigonas, 
meška, žydas, Mildutė, Kastytė, 
Kazytė, Birutė, Laimutė ir Meilutė. 


I SCENA. 


Grįčia. Vieno lango stiklas dikta 
sulopytas. Vakarzs. Ant stalo laik- 
raščiai, „Varpelis“. Motina triūsia 
apie krosnį. Senutė neria. Šalia 
jos Aldutė rėdo lėlę ir dainuoja. 

Aldutė (dainuoja): 

Eik, dukrele, už artojo, 
Dukterėle už artojo. 

Taip, močiute, taip, taip, taip! 
Motinėle, taip, taip, taip! 

Už artojo aš tekėsiu, 

Duoną kepti aš mokėsiu, 
Taip, močiute, taip, taip, taip! 
Motinėle, taip, taip, taip! 

Motina: (juokaudama). O—-o, 
gera iš mano Aldutės mamytė: 
dar „dukrytė“ neužaugo, o jau 
leidžia už artojo, palauk tepaauga, 
dar ji per maža! 

Aldutė (juokaudama). Jau mano 
lėtytė didelė. Pažiūrėk (į senutę), 
senut, kokia jos suknelė ilga, o 
plaukai kokie! Tikra panelė. 

Senutė (pataikaudama). Gerai 
Aldutė sako (Aldutei). Tik gal tru- 
putį per vėlu su tavo lėlytės ves- 
tuvėmis, nes jau ryt pelenų diena. 
(Aldutė toliau žaidžia su lėle). 

Motina. Bet kur gi tas tėvas 
su vaikais. (Dėdama krosnin pas- 
kutini pagali). Reik eit malkų at- 
sinešti. 

Senutė. Matai, malkas dar pati 
tampysi, lyg nėra kam. Ar aš ne- 
sakiau, kad nereikia tų išmįslų. 
Kaip pamenu,. nė per vienas už- 
gavėnes to nebūdavo, kaip šie- 


met. Pamanyk. Visus sodžiaus 


„palkusus“ surinko ir daužosi, tai 
vis tėvas kaltas, turi jam pasakyti. 

Motina. Kad jis klausytų! Jo 
galva tik ir pramušta visokiais iš- 
mįslais — laikraščiais, Varpeliais, 
eglutėmis, vaikais. Jau ir nuobodo- 
kas vakaras, tas pat ir tas pat. 

Aldutė. Man, mamyt, eglutė 
labai patiko. 

(Priemenėj triukšmas). 


II SCENA. 


Įeina Kęstukas ir Algirdukas, links- 
mai nusiteikę, triukšmaudami. 


Motina. Na, na, tyliau. Sniegą 
apsivalykit! Sakiau netrukti, o jie 
iki vakaro daužosi, nė malkų nėra 
kam atnešti. 


Algirdukas (linksmai). Kad 
mamytė būtų mačiusi, kas buvo! 
Burbų Stasiukas norėjo mus ap- 
lenkti su savo arkliu. 

— Kas greičiau, kas greičiau!— 
šaukia. 

Kai užsuko ant akmens, tai 
kad lėkė visi į griovį, vatariaukšt 
kojom į viršų (rodo rankomis, juo- 
kiasi). 

Senutė. Ai, ai! Taisakau—ne- 
duok, Dieve,sutais prasimanimais — 
dar galvą nusisuks ar susižeis. 

Kestukas. Et, senut, nieko blo- | 
ga jiems neatsitiko, griovys buvo 
pilnas sniego. 

Algirdukas (puldamas prie lan- 
go). R va, ir Stasiukas važiuoja. 
Žiūrėkit — visi balti nuo sniego! 
(Kęstukas ir Aldutė pribėga prie 

lango). 

Algirdukas. Sakiau, Aldut, va- 
žiuokim. Tai buvo linksma! Visi 
sodžiaus vaikai važinėjosi. Buvome 
dargi iki piliakalnio nuvažiavę. 

Aidutė. Aš nenoriu... mamyte... 

Kestutis, Et, nežinai jos! Tik 
su lėlėmis ir su lėlėmis. 

Algirdukas. Oi, gaila. Kad bū- 
tumei išvažiavus, tai ir būtumei 
norėjusi. Aš taip pat-iš pradžių, 
nenorėjau. 


I SCENA 


Įeina tėvas, berniukai išeina malkų). 


Motina. Na ir tu, kaip mažas 
vaikas, važinėjies, dar galvas nu- 
sisuksite. 

Tėvas. Na va — mažas vaikas! 
Kas reikia, tai reikia. Tu nevažiuo- 
si, tai kas vaikus pavažinės? Juk 
užgavėnės. Jau kad per užgavėnes 
savo vaikams malonumo nepada- 
rysi, tai kuomet? 

Motina. Kad savo vaikams, o 
dabar viso sodžiaus „palkusus“ 
surenka... 

Tėvas. Reikia... pareiga ir di- 
džiausia pareiga jaunaisiais rūpintis. 

Motina. Rūpinkis, rūpinkis! UŽ- 
mokės tau, Dar ir dabar lango 
stiklas neidėtas, kai išmušei be- 
žaisdamas su berniukais per eglutę. 

„ Tėvas. Na, žinia, kad užmokės... 
stiklo neidės, tai kitkuo užmokės. 
Pameni, kaip gražiai vaikučiai žai- 
i ir dainavo, dargi pati džiaugei- 

. O kiek eilučių prisakė. 

Motina. Et! Prisakė, tai prisakė. 
Bet... nežinia dar, kuo tai baigsis... 

Aldutė (senutei). Aš nenoriu, 
kad mamytė bartųsi ant tėvelio. 

Tėvas. Va, ir turiu jau vieną 
apgynėją (glosto Aldutę). 

„Aldutė (prisigerindama tėvui). 
Ir mano eilutė buvo graži. 

Tėvas. Graži, graži. Tavo buvo 
kuo gražiausia. Gal tu dabar man 
ją pasakysi? Kaip ji ten prasideda? 

Aldutė. Aš žinau (pradeda; visi 

klausos). ` 
Mano nameliai, 
Kur yr tėveliai, 
Nelabai dailūs: 
Menka seklyčia, 
Dar labiau grįčia, 
Bet jie man meilūs. 
Savo gimtinės, 
Brangios tėvynės 
Aš neužmiršiu, 
Nors toli būčiau, 
Bet vis atminčiau, 
Kolei numirsiu. 

Tėvas (sus jaudinęs). Matai, 
motin! ; 

Motina (nušluosčius iš/ryškusią 
ašarą). Eikit valgyti (ruošia stalą, 
visi sėdasi už stalo. Aldutė šu tė- 
veliu sėda. Senutė duoda tėvui ir 
Aldutei pampuškų *) lėkštėje. Tuo 
tarpu Algirdukas su Kęstuku otne- 
ša malkų. Padėję malkas, eina 
valgyti). 

Senutė. Kaip ten atsitiko su 
Burbų Stasiuku? 

Tėvas Kas ten atsitiks! Tai tie 
„palkusai“ (rodydamas į berniukus) 
pagąsdino jam arklį. Arklys šoko 
į šoną ir išvertė visus į pusnyną. 

Motina. Ar nematei botago 
jiems paimti už tai. 

Senutė (berniukams). A, matot, 
ar aš nesakiau, kad nereikia t 
išmįslų. 

Kestukas. Nieko jiems, senute, 
neatsitiko... (bėga Stasiukas, pas- 
kiau Vydutė ir Onutė). 


(B. d.) 


*) pampuškos — miltinis bisinds, nuo 
mielių pakilęs, pampes: is 

„ZINELĖS 


Maksimonys. Mūsų kaimo vy- 
resnieji vaikai lanko mokyklą už 
3 klm Rimšėnuose. Joje juos pa- 
moko lietuviškai 3 kartus savaitėje. 

Mūsų vaikai geručiai. Jie mėgsta 
ir namie mokytis, „Varpelį“ taip pat 
paskaito, 

Kalėdų metu jie turėjo gražią 
eglutę. Jos pasižiūrėti buvo atėję ir 
tėveliai. 

Vasario 16 d. jie buvo susirinkę 
vienoje vietoje ir padainavo gražių 
lietuviškų dainų, o vietos tėvų sam- 
domas mokytojas papasakojo apie 
šventės reikšmę. Paskiau sugiedojo 
„Marija, Marija“, Matęs. 
Lolojo[o [o ol [07 O [< 


DARBELIAI 
Vilkutis 

Vilkutis lengviausiai padaryti iš 
beržo. Rankenėlė daroma iš ketur- 
kampiai apdrožto pagalėlio. Jame 
reikia iš pradžių pragręžti perdėm 
nedidelė skylelė grąžteliu arba iš- 
svilinti Įkaitintu geležiniu virbalė- 
liu. Nuo tos skylutės iki galo, kuris 
nebus laikomas rankoje, reikia iš- 
drožti plyšys, kad pasidarytų dviša- 
kis. Vienoje dvišakio pusėje reikia 
taip pat padaryti kiek mažesnė an- 
troji skylelė ir nuo jos iki to pat 
galo vėl išdrožti antrąjį plyšį, kad 
pasidarytų vėl dvišakis. Paskui tą 
galą, už kurio bus laikoma ranke- 
nėlė, reikia apdailinti. 

Dabar pasidarykime iš medžio 
kamuolėlį, kurį leisime iš dvišakio. 
Jis labai lengva pasidaryti, galima 
išsidrožti net apvalus medžio gaba- 
lėlis su kojyte, bent 2 cm ilgumo“ 

Žaislas jau padarytas, belieka 
tik: leisti kamuolėlis 

Kamuolėlio kojytę reikia apsukti 
pasigaminta stipria virvute ir įstatyti 


Wydawca-Leidėjas L. Cicėnas 

Į pirmąjį platesnį dvišakį, kad vir- 
vutės laisvasis galas patektų į šiau- 
resnį šoninį dvišakį. Virvutę reikia 
stipriai patraukti. Kamuolėlis iš dvi- 
šakio iššoksta ir ūždamas smarkiai 
sukasi ir vaikšto po pirkią. Po kiek 
laiko pradeda svyruoti ir išvirsta. 
Tuomet vėl galima paleisti. 
aidžiama, kol nusibosta, 

LAIŠKŲ DĖŽUTĖ 


Rambynui. Tamstos apysakos sun- 
kiai įskaitomos, savo turiniu mums ne- 
tinka. Padirbėk daugiau, kitos bus ge- 
resnės, — dovaną rašyti Tamsta turi. 

Gėliūnų Dagiliui. Uždavinys gerai 
išspręstas. Tamstos pavardės neįdėjome, 
nes:laiškas kažkaip buvo dingęs, — tik 
dabar radome. Labai atsiprašome. 

K. Lietuviui. Tamsta gerai išsprendei 
Ir Tamstos atsakymas tas pats, tik eilu- 
tės ir stulpeliai kitaip sutvarkyti. Tik 
prisižiūrėk 1 aamsta, ir pats pamatysi. 

V. Skiausčiui. Išsirinkome tik ketu- 
rias eilutes, kita taip ir liks. 

Zer. Petr. N eko neišsirinkome, 

Bajorui. Eilėraščiai dar ne visai ge- 
rai sueiliuoti. 


Redaktor-Redaktorius V. Budrevičius 

